Document ID: 32001R1285

Uredba Komisije (ES) št. 1285/2001
z dne 28. junija 2001
o zavrnitvi vlog za registracijo označb, sporočenih po členu 17 Uredbe Sveta (EGS) št. 2081/92 o zaščiti geografskih označb in označb porekla za kmetijske proizvode in živila
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 17 Uredbe,
ob upoštevanju naslednjega:
(1) O 314 nemških vlogah, sporočenih po členu 17(2) Uredbe (EGS) št. 2081/92, za registracijo "mineralnih vod" kot zaščitenih označb porekla še ni bila sprejeta odločitev.
(2) Pri vsaj 125 od navedenih 314 vlog predlagana imena niso geografska in zato posledično niso "označbe porekla", kakor je opredeljeno v členu 2(a) navedene uredbe.
(3) Skladno s členom 2(3) Uredbe (EGS) št. 2081/92 veljajo v določenih okoliščinah tradicionalna geografska ali negeografska imena kot označbe porekla. Ta člen predstavlja izjemo od splošnega pravila in se ne more uporabiti za nobeno od teh 125 vlog, ker te ne utemeljujejo jasno, da so predlagane označbe tradicionalno pripisane določenemu geografskemu območju. Zato se te vloge (125 vlog) ne registrirajo.
(4) Pri 15 od navedenih 314 nemških vlog, sporočenih po členu 17(2) Uredbe (EGS) št. 2081/92 za registracijo "mineralnih vod", so predlagana imena geografska, vendar vključujejo "številke", ki pomagajo razlikovati med "mineralnimi vodami" z enako označbo. Označbe porekla se, vključno s "številkami", ne sprejmejo, ker je cilj Uredbe samo zaščita geografskih imen. Zato se te vloge (15 vlog) ne registrirajo.
(5) Ukrepi, predvideni s to uredbo, so v skladu z mnenjem Regulativnega odbora za geografske označbe in označbe porekla -
SPREJELA NASLEDNJO UREDBO:
Člen 1
Vloge za registracijo označb po členu 17 Uredbe (EGS) št. 2081/92, navedenih v Prilogi k tej uredbi, se zavrnejo.
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. junija 2001

Labels: 17
0
3
6
18